pythainlp/thai-wiki-dataset-v4 huggingface dataset:
วิจิตรา อัศนีวุฒิกร

วิจิตรา อัศนีวุฒิกร  ชื่อเล่น กุ๊ก หรือ กุ๊กกิ๊ก นักร้องสาวแห่งวง วีวี่โค กับ 001 ภายใต้สังกัด จีเอ็มเอ็ม แกรมมี่ และ อาร์เอส
ประวัติ.
กุ๊กกิ๊ก วิจิตรา อัศนีวุฒิกร หรือ กุ๊ก Ko2K เกิดวันที่ 24 พฤศจิกายน พ.ศ. 2523 มีพี่น้องจำนวน 4 คนเธอเป็นลูกคนสุดท้อง เธอมีพี่ที่เป็นศิลปินวงเดียวกันคือ แซนดี้ และ อินดี้ ภายใต้ชื่อวง ศูนย์ศูนย์หนึ่ง (001) สังกัดอาร์เอส
ชีวิตในวัยเรียน กุ๊กกิ๊กจบชั้มประถมศึกษาปีที่ 1 — 6 โรงเรียนสามเสนนอก มัธยมศึกษาปีที่ 1-3 โรงเรียนกุนนทีรุทธารามวิทยาคม ศึกษาต่อระดับมัธยมปลาย โรงเรียนพระหฤทัยคอนแวนต์ สำเร็จการศึกษาระดับปริญญาตรี จุฬาลงกรณ์มหาวิทยาลัย 
กุ๊กกิ๊กเข้าสู่วงการด้วยวัยเพียง 16 ปี จากการประกวดร้องเพลงตามเวทีต่างๆ จนได้เป็นศิลปินภายใต้สังกัด ออนป้า (ONPA) (ปี 2541—2543) ชื่อวง วีวี่โค มีสมาชิกหญิงล้วนทั้งหมด 5 คน มีผลงานอัลบั้มออกมา 2 ชุดด้วยกันคือชุด Vivico และ รักสร้างโลก เพลงที่เป็นที่รู้จักคือ ขอฟ้า และเพลง ซ้ำ ซ้ำ 
หลังจากที่ถูกยุบวงไปในที่สุด ภายในปี 2546 ได้เข้ามาเป็นศิลปินค่ายอาร์เอส ภายใต้ชื่อวง ศูนย์ศูนย์หนึ่ง (001) ร่วมกับพี่สาวของเธอคือ ละเอียด อัศนีวุฒิกร (อินดี้) และ แสงเดือน อัศนีวุฒิกร (แซนดี้) ด้วยภาพลักษณ์ของอินดี้และแซนดี้รูปร่างอ้วนท้วม ส่วนกุ๊กกิ๊กมีรูปร่างผอม ชื่อวงเลยกลายมาเป็น 0 0 1 (ศูนย์ ศูนย์ หนึ่ง) มีผลงานอัลบั้มหนึ่งชุด เพลงที่เป็นที่รู้จักมากคือเพลง "ยอมตั้งแต่หน้าประตู"
ผลงานเพลง.
อัลบั้ม"วีวี่โค"วางแผง พ.ค.2541 สังกัดCrossezone.
อัลบั้มชุดนี้มีชื่อว่า Vivico สังกัด Crossezone ประกอบสมาชิกหญิงล้วน 5 คน ได้แก่ จีระนันท์ กิจประสาน (เมย์), กมลรจน์ เอกวัฒนกิจ (จิ้ง), อัจฉราศรี เจริญโสภา (เชอร์รี่), ศิลป์สิริ ประภาวงศ์ (มะเหมี่ยว) และ วิจิตรา อัศนีวุฒิกร (กุ๊กกิ๊ก) ซึ่งสมาชิกทั้ง 5 คนนั้น มีอายุ 12 - 16 ปีเท่านั้น เพลงเปิดตัวคือ โตในรถ แต่เพลงที่เป็นที่รู้จักคือเพลง ขอฟ้า และเพลง ซ้ำ ซ้ำ ซึ่งเพลงขอฟ้าถูกนำไปเป็นเพลงประกอบละครทางช่อง 7 อีกด้วย ซึ่งถือว่าอัลบั้มชุดแรกก็ค่อนข้างประสบความสำเร็จ แต่อัลบั้มมีการโปรโมทน้อยไป
อัลบั้ม"รักสร้างโลก"วางแผง ก.พ.2543 สังกัดCrossezone.
เป็นอัลบั้มชุดสุดท้ายของวงวีวี่โค "รักสร้างโลก" เป็นอัลบั้มที่มีเพลงใหม่อยู่ 3 เพลง นอกจากนั้นคือเพลงเก่าจากอัลบั้มชุดแรก มารีมิ๊กซ์ดนตรีใหม่บางเพลง อัลบั้มชุดนี้จึงไม่ประสบความสำร็จเท่าที่ควร วงวีวี่โค จึงยุบไป
อัลบั้ม"ศูนย์ ศูนย์ หนึ่ง"วางแผง ต.ค.2546 สังกัดอาร์เอส.
ศิลปินกลุ่ม 3 พี่น้อง อินดี้ แซนดี้ และ กุ๊กกิ๊ก ที่ใจรักในการร้องเพลงเหมือนๆ กัน อัลบั้ม 001 มาพร้อมกับดนตรีสนุกสนานในแนว Fat Beat ซึ่งหมายถึงเพลงที่มีจังหวะสนุกสนานชวนให้เต้นตาม โดดเด่นด้วยความสามารถในการร้องแบบคนดำ ไม่ว่าจะเป็นการอิมโพรไวส์ หรือร้องประสานเสียง ซึ่งจะเรียกได้ว่า เป็นป็อป แดนซ์ ในแบบฉบับของ 001 ก็ว่าได้ อัลบั้มนี้เปิดตัวด้วยเพลง ฉันสวย เป็นเพลงที่บอกว่าแม้ฉันจะอ้วนหรือจะผอม แต่ฉันก็สวยได้, เพลงยอมตั้งแต่หน้าประตู เป็นเพลงช้า เนื้อหาของเพลงที่เปรียบเสมือนตัวแทนของผู้หญิงที่พยายามปิดบังความรู้สึกอ่อนไหวผ่านภาพภายนอกที่ดูแข็งแกร่ง และเพลงควายเท่านั้น เพลงดังที่มาม่าบลูส์เคยร้องไว้ แล้วนำกลับมาร้องและเรียบเรียงดนตรีใหม่ในแบบ 001
เคธี่ แปซิฟิก

Katie Pacific (เคธี่ แปซิฟิก) หรือ อุ๋ย จุไรรัตน์ เกิดปัญญา สาวมากประสบการณ์ในการใช้เสียง ไม่ว่าจะเป็นการร้องเพลงโฆษณา, ลงเสียง Jingle ต่าง ๆ ทางคลื่นวิทยุ, อ่าน Spot, ร้องเพลงประกอบละคร, Wedding Singer, DJ, พิธีกร รวมถึงการเป็นนักร้องในโปรเจกต์ Lazy Sunday 2 ร่วมกับ Mr. Lazy (กฤช กฤษณาวารินทร์) พร้อมเปิดตัวซิงเกิลแรก ลม ซึ่งแต่เดิมเป็นเพลงของสุเมธแอนด์เดอะปั๋ง ที่นำมาเล่าใหม่ในสไตล์ Pop Jazz โดยจะถูกรวมไว้ในอัลบั้มเต็มชุดแรกในชีวิตของ Katie Pacific อัลบั้ม Morning Star (มอร์นิ่ง สตาร์)
ประวัติ.
Kattie Pacific หรือ อุ๋ย จุไรรัตน์ เกิดปัญญา เธอเกิดในประเทศไทย จนถึงอายุ 9 ขวบได้ย้ายไปอยู่ ซิดนีย์ เธอเรียนจบด้านบัญชีระดับ diploma มาจาก Sydney Institute of Technology TAFE (สาขา Ultimo) อายุ 21 ปีเธอได้ย้ายมาอยู่ในประเทศไทย เธอเป็นดีเจคลื่น Fat Radio 104.5 
สาวเสียงใสอารมณ์ดี...ชีวิตครึ่งหนึ่งของเธอเติบโตที่ออสเตรเลีย แต่เธอเลือกที่จะเดินทางข้ามทวีปเพื่อเดินทางตามฝันของตัวเอง กับความฝันที่ว่า สักวัน...เธอจะเป็นนักร้อง ตลอดเวลาที่อยู่เมืองไทยเธอไม่เคยหยุดใช้เสียงของเธอในการสร้างสรรค์ผลงานเลย
เธอป็นทั้งนักพากย์การ์ตูน, ดีเจ, ร้องเพลง featuring ให้กับศิลปินมากมาย... เป็นระยะเวลา 4 ปีที่เธอเดินทางสะสมไมล์มาจนได้ร้องเพลงที่เป็นของตัวเองสักที กับเพลงแรก “คนในฝัน” เพลงที่มีเนื้อหาน่ารักๆ ผนวกกับดนตรีที่ผสมผสานระหว่าง R&B, Soul, Funk ได้อย่างลงตัว ซึ่งได้จารุวัฒน์ ขันธวุฒิ producer มือฉกาจ ผู้อยู่เบื้องหลังงานเพลงอย่าง “คิดถึงเธอทุกทีที่อยู่คนเดียว” – calories blah blah, sleepless society และ บีม จารุวรรณ มาเป็นคนดูแลในภาคการผลิตดนตรีทั้งหมดให้
หมันทะเล

หมันทะเล (ชื่อวิทยาศาสตร์: "Cordia subcordata") เป็นไม้ยืนต้นในวงศ์ Boraginaceae พบตั้งแต่แอฟริกา เอเชียใต้ ไปจนถึงออสเตรเลียและหมู่เกาะในมหาสมุทรแปซิฟิก ลำต้นมีรอยแตกสีน้ำตาลอมขาว มีรอยแตกตื้น ๆ แตกกิ่งจำนวนมาก ดอกช่อ กลีบดอกเชื่อมติดกัน บานออกคล้ายปากแตร สีส้มออกแดง เกสรตัวผู้สีเหลือง ผลเดี่ยว กลมรี กลีบเลี้ยงติดที่ผล ผลอ่อนสีเขียวอมเหลือง แก่แล้วเป็นสีขาวอมเหลือง 
ในไทยใช้เป็นไม้ประดับ เมล็ดรับประทานได้ใช้เป็นอาหารในแอฟริกา เนื้อไม้อ่อน ใช้ในงานช่างได้
เคี่ยม

เคี่ยม (ชื่อวิทยาศาสตร์: "Cotylelobium lanceolatum") เป็นไม้ยืนต้นในวงศ์ Dipterocarpaceae พบในคาบสมุทรอินโดจีน คาบสมุทรมลายู ไปจนถึงเกาะบอร์เนียว ลำต้นตรง ไม่มีพูพอน ถิ่นที่อยู่พบในบริเวณสังคมพืชบนสันทรายเขตร้อน (kerangas forest) หรือบริเวณป่าชายหาด ที่ระดับความสูงถึง 300 ม. (1,000 ฟุต) ยกเว้นในเกาะบอร์เนียวพบได้ที่ความสูงถึง 1,500 ม. (5,000 ฟุต)
ลักษณะ.
เคี่ยมเติบโตสูงได้ถึง 45 เมตร (150 ฟุต) โดยมีเส้นผ่านศูนย์กลางลำต้นได้มากถึง 1.2 ม. (4 ฟุต) เปลือกสีน้ำตาลเข้มอมดำ ผิวแตกเป็นร่องลึกหลุดออกได้ ใบเดี่ยว ลักษณะเรียบเป็นมันรูปใบหอกถึงรูปไข่ ยาว 8 ซม. (3 นิ้ว) ดอกช่อสีเหลืองอ่อน ยาวประมาณ 6 ซม. (2 นิ้ว) เมื่อบานเต็มที่กลีบดอกจะบิดห่อเข้าหากัน ผลเดี่ยวมีปีกสีเขียวทรงลูกข่าง ผลแก่สีน้ำตาลปลิวตามลมได้
เนื้อไม้แข็งแรงทนทานใช้ในงานก่อสร้าง เปลือกไม้ใส่ในภาชนะรองรับน้ำตาลไม่ให้บูดเน่า ใช้เป็นยาห้ามเลือด แก้ท้องร่วง
วอลเลย์บอลหญิงเวิลด์แกรนด์แชมเปียนคัพ 2013

วอลเลย์บอลเวิลด์แกรนด์แชมเปียนคัพ 2013  จัดการแข่งขันขึ้นที่โตเกียว และนะโงะยะ ประเทศญี่ปุ่น ระหว่างวันที่ 12 ถึง 17 พฤศจิกายน พ.ศ. 2556 
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
การถ่ายทอดสด.
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงเวิลด์แกรนด์แชมป์เปี้ยนคัพ 2013 ในทุกนัดการแข่งขันที่วอลเลย์บอลหญิงทีมชาติไทยลงแข่ง ในไทยถ่ายทอดสดทั้ง 5 นัด รวมถึงเทปบันทึกการแข่งขันนัดต่างๆ
ซี-คลาวน์

ซี-คลาวน์ (ย่อจาก Crown Clown) เป็นวงบอยแบนด์ของเกาหลีใต้ก่อตั้งโดยเยดังเอนเตอร์เทนเมนต์ มีสมาชิกทั้งหมด 6 คน ได้แก่ โรม, ชีอู, เรย์, คังจุน, ที.เค และมารู พวกเขายุบวงเมื่อวันที่ 5 ตุลาคม 2015 หลังจากอยู่ด้วยกันมาสามปี
ฮารูกะ มิยาชิตะ

ฮารุกะ มิยาชิตะ (; โรมาจิ: "Miyashita Haruka"; เกิด 1 กันยายน 2537 คูวานะ จังหวัดมิเอะ) เป็นนักวอลเลย์บอลหญิงทีมชาติญี่ปุ่น ตำแหน่งมือเซต ปัจจุบัน เธออยู่ในสังกัดโอกายามะซีกัลส์
ประวัติ.
มิยาชิตะสำเร็จมัธยมศึกษาตอนต้นจากโรงเรียนโอซากะโคกูไซไดวาดะ (Osaka kokusaidai Wada Junior High School) และมัธยมศึกษาตอนปลายจากโรงเรียนโอซากะอินเตอร์เนชันนัลทากี (Osaka International Takii High School) 
ระหว่างเรียนมัธยมศึกษาตอนต้น ได้ทำสัญญากับโอกายามะซีกัลส์ (Okayama Seagulls) ทีมวอลเลย์บอลอาชีพของญี่ปุ่น และมีตำแหน่งมือเซต ได้ลงเล่นวอลเลย์บอลเป็นนัดแรกเมื่อวันที่ 28 พฤศจิกายน 2552 ด้วยอายุ 15 ปี 2 เดือน จึงเป็นผู้เล่นที่อายุน้อย ทำลายสถิติของนัตสึมิ โฮริงูจิ (Natsumi Horiguchi) ที่ลงเล่นเมื่ออายุ 15 ปี 4 เดือน ต่อมาในเดือนมีนาคม 2553 มิยาชิตะได้เป็นสมาชิกทีมชาติญี่ปุ่น
23 มีนาคม 2553 มิยาชิตะได้รับเลือกเป็นหนึ่งในผู้เล่นวอลเลย์บอลหญิง 33 คนของทีมชาติญี่ปุ่น
มิยาชิตะเป็นสมาชิกอายุน้อยที่สุดในทีมชาติญี่ปุ่น รองจากไมโกะ คะโนะ (Maiko Kano) และเป็นมือเซตอายุน้อยในรอบ 30 ปีรองจากคูมิ นางาตะ (Kumi Nagata) เธอยังอยู่ในทีมสำรอง และได้ร่วมแข่งขันเอเชียนคัพเมื่อปี 2553 ด้วย
เหตุการณ์ครั้งหนึ่งที่ได้รับการกล่าวถึง ในการแข่งขันที่โกเบสปอร์ตพาร์ก ซึ่งมิยาชิตะได้พยายามกระโดดไปรับลูกแต่เกิดอุบัติเหตุทำให้ฟันของเธอหัก โดยเธอตัดสินใจขอลงเล่นต่อแทนการพบแพทย์ ณ เวลานั้น
ฮารุกะ มิยาชิตะ ปัจจุบันได้รับการจัดให้เป็นมือเซตอันดับ 27 โดยสหพันธ์วอลเลย์บอลนานาชาติ
วอลเลย์บอลหญิงเวิลด์แกรนด์แชมเปียนคัพ 2009

วอลเลย์บอลเวิลด์แกรนด์แชมป์เปี้ยนคัพ 2009  จัดการแข่งขันขึ้นที่โตเกียว และเมืองฟุกุโอะกะ ประเทศญี่ปุ่น ตั้งแต่วันที่ 10 ถึง 15 พฤศจิกายน พ.ศ. 2552
อันดับการแข่งขัน.
<templatestyles src="Col-begin/styles.css"/>
การถ่ายทอดสด.
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงเวิลด์แกรนด์แชมเปียนคัพ 2009 ในทุกนัดการแข่งขันที่วอลเลย์บอลหญิงทีมชาติไทยลงแข่ง ในไทยถ่ายทอดสดทั้ง 5 นัด รวมถึงเทปบันทึกการแข่งขันนัดต่างๆ เวลาในตารางการแข่งขันนั้นเป็นเวลาถ่ายทอดสดตามเวลาในประเทศไทย ได้ถูกแปลงจากเวลาในประเทศญี่ปุ่นที่เร็วกว่าประเทศไทยเรียบร้อยแล้ว
บุนเดิสแวร์

บุนเดิสแวร์  หรือ กองป้องกันสหพันธ์ คือชื่อของกองทัพเยอรมัน ภายใต้รัฐบาลสหพันธ์สาธารณรัฐเยอรมนี กฎหมายพื้นฐานไม่อนุญาตให้รัฐเยอรมันต่างๆมีกองกำลังทหารเป็นของตนเอง ภาระหน้าที่ในกิจการทหารทั้งปวงต้องอยู่ในความรับผิดชอบของรัฐบาลกลางที่กรุงเบอร์ลิน
เมื่อปลายเดือนพฤษภาคม พ.ศ. 2567 บุนเดสแวร์มีกองทัพประจำการ 180,215 นาย ทำให้เป็นกองทัพที่ใหญ่เป็นอันดับสองในสหภาพยุโรปรองจากฝรั่งเศส นอกจากนี้ บุนเดสแวร์ยังมีกองหนุนประมาณ 34,600 นาย (พ.ศ. 2567) และงบประมาณทางทหารประมาณ 71.75 พันล้านยูโร (พ.ศ. 2567) เป็นหนึ่งในสิบกองทัพที่แข็งแกร่งทางการเงินที่สุดในโลก การใช้จ่ายทางทหารของเยอรมนีคิดเป็น 2.12% ของ GDP ซึ่งสูงกว่ามาตรฐานของ NATO ที่ 2% เพื่อรับมือกับความรับผิดชอบที่เพิ่มขึ้น เยอรมนีต้องการขยายกองทัพเป็น 203,000 นายภายในปี 2574
อำนาจบังคับบัญชา.
สหพันธ์สาธารณรัฐเยอรมนีใช้หลักการพลเรือนคุมทหารเหมือนสหรัฐ จึงไม่มีตำแหน่งผู้บัญชาการทหารบก-ทหารเรือ-ทหารอากาศ กฎหมายพื้นฐานกำหนดให้อำนาจบังคับบัญชาสูงสุดของบุนเดิสแวร์อยู่ที่รัฐมนตรีว่าการกระทรวงกลาโหมในยามสงบ และโอนไปอยู่ที่นายกรัฐมนตรีเยอรมนีในภาวะป้องกันประเทศ
ตำแหน่งสูงสุดของนายทหารประจำการในบุนเดิสแวร์ คือตำแหน่ง จเรทหารทั่วไปแห่งบุนเดิสแวร์ ซึ่งมียศเป็นพลเอกและไม่มีอำนาจสั่งใช้กำลังรบ มีบทบาทเป็นเพียงผู้รับผิดชอบหลักคิดการป้องกันประเทศของกองทัพ รวมถึงการวางแผน การเตรียมพร้อม และการตรวจประเมินปฏิบัติการของบุนเดิสแวร์ ตลอดจนเป็นที่ปรึกษาฝ่ายทหารของรัฐมนตรีว่าการกระทรวงกลาโหม 
โครงสร้าง.
บุนเดิสแวร์แบ่งสายบัญชาการออกเป็นสองฝ่ายคือ ส่วนเหล่าทัพ ("Streitkräfte") และ ส่วนกิจการพลเรือน ("Wehrverwaltung") โดยที่ส่วนเหล่าทัพแบ่งเป็นหกแผนก ได้แก่
ผู้นำของแต่ละแผนกมียศพลโท/พลเรือโท และมีตำแหน่งเป็นเพียงจเร ทำหน้าที่ตรวจเตรียมความพร้อมรบและยุทธภัณฑ์ แต่ไม่มีอำนาจสั่งการหน่วยรบ ซึ่งเป็นอำนาจโดยตรงของรัฐมนตรีว่าการกระทรวงกลาโหม
ตัวรับความรู้สึก

ในระบบรับความรู้สึก (sensory system) ตัวรับความรู้สึก หรือ รีเซ็ปเตอร์รับความรู้สึก หรือ ปลายประสาทรับความรู้สึก  เป็นส่วนปลายของเส้นประสาทรับความรู้สึก (sensory nerve) ที่ตอบสนองต่อตัวกระตุ้นในสิ่งแวดล้อมทั้งภายในภายนอกของสิ่งมีชีวิต และเมื่อตอบสนองต่อตัวกระตุ้น ตัวรับความรู้สึกก็จะทำการถ่ายโอนความรู้สึกที่รับรู้ โดยการสร้าง graded potential หรือศักยะงาน (action potential) ในเซลล์เดียวกันหรือเซลล์ที่อยู่ใกล้ๆ กัน
กิจหน้าที่.
ตัวรับความรู้สึกที่เกี่ยวกับการลิ้มรสและการได้กลิ่น ประกอบด้วยโมเลกุลหน่วยรับความรู้สึกที่มีการเข้าไปยึดกับสารเคมีเฉพาะอย่าง ตัวอย่างเช่น หน่วยรับกลิ่นในเซลล์ประสาทตัวรับกลิ่น เริ่มทำงานด้วยการมีปฏิกิริยากับโครงสร้างทางโมเลกุลของโมเลกุลมีกลิ่น และโดยนัยเดียวกัน หน่วยรับรสในปุ่มรับรส ทำปฏิกิริยากับสารเคมีในอาหารที่ก่อให้เกิดศักยะงาน
หน่วยรับความรู้สึกอย่างอื่นๆ เช่นหน่วยรับแรงกลและหน่วยรับแสง ทำการตอบสนองกับตัวกระตุ้นทางกายภาพ ยกตัวอย่างเช่น เซลล์รับแสงในเรตินามีโปรตีนที่มีกิจเฉพาะเช่นโรด็อปซิน (rhodopsin) ที่ทำการถ่ายโอนแรงงานทางกายภาพของแสงไปเป็นสัญญาณไฟฟ้า และตัวรับแรงกล (mechanoreceptor) บางอย่างยิงศักยะงานเมื่อเยื่อหุ้มเซลล์ของตนยืดออก
กิจการงานของตัวรับความรู้สึกเป็นองค์ประกอบแรกสุดของระบบรับความรู้สึก (sensory system) เป็นการตอบสนองต่อลักษณะเฉพาะอย่างของตัวกระตุ้น ซึ่งกำหนดโดยการกระตุ้นที่เหมาะสม (adequate stimulus) ของตัวรับความรู้สึก โดยเริ่มกระบวนการถ่ายโอนความรู้สึก 
ที่อาจเกิดขึ้นโดยการเปลี่ยนสภาพของตัวรับความรู้สีก
การจำแนกประเภท.
โดยการกระตุ้นที่เหมาะสม.
การกระตุ้นที่เหมาะสม (adequate stimulus) ของตัวรับความรู้สึก เป็นลักษณะเฉพาะอย่างหนึ่งของตัวกระตุ้น ที่ตัวรับความรู้สึกมีตัวช่วยที่เหมาะสมในการถ่ายโอนลักษณะเฉพาะอย่างนั้น (เช่นตัวรับแสงมีโรด็อปซินที่สามารถทำการถ่ายโอนแสงไปเป็นสัญญาณไฟฟ้า) การกระตุ้นที่เหมาะสมใช้แยกประเภทตัวรับความรู้สึกได้ คือ
โดยตำแหน่ง.
ตัวรับรู้ความรู้สึกอาจจะจำแนกได้โดยตำแหน่งที่อยู่ คือ
โดยโครงสร้างสัณฐาน.
ตัวรับความรู้สึกของร่างกายที่ใกล้กับผิวหนัง สามารถจำแนกได้เป็นสองกลุ่มตามโครงสร้างสัณฐาน คือ
เส้นประสาท.
ตัวรับความรู้สึกต่างๆ กัน มีใยประสาทต่างๆ กัน เช่นกล้ามเนื้อและตัวรับความรู้สึกที่เกี่ยวข้องกัน มีใยประสาทแบบ 1 และแบบ 2 ในขณะที่ตัวรับความรู้สึกที่ผิวหนังมีใยประสาทแบบ Aβ, Aδ และ C
หมายเหตุและอ้างอิง.
<templatestyles src="Reflist/styles.css" />
คอร์เทกซ์นอกคอร์เทกซ์ลาย

คอร์เทกซ์นอกคอร์เทกซ์ลาย หรือ คอร์เทกซ์สายตานอกคอร์เทกซ์ลาย (area extrastriata) เป็นคอร์เทกซ์ในสมองกลีบท้ายทอยของสัตว์เลี้ยงลูกด้วยนมในเขตต่อจากคอร์เทกซ์สายตาขั้นปฐม โดยคอร์เทกซ์สายตาขั้นปฐมมีชื่อเรียกอีกอย่างหนึ่งว่า #เปลี่ยนทาง เพราะปรากฏเป็นลายริ้วเมื่อมองด้วยกล้องจุลทรรศน์ คอร์เทกซ์นอกคอร์เทกซ์ลายประกอบด้วยเขตต่างๆ หลายเขตรวมทั้งเขตสายตา V3, เขตสายตา V4, เขตสายตา V5 ซึ่งทำงานตอบสนองต่อการเคลื่อนไหว, และ extrastriate body area (EBA) ซึ่งสำหรับมนุษย์ใช้ในการรับรู้ร่างกาย
กายวิภาค.
เมื่อแบ่งโดยเป็นเขตบร็อดแมนน์ คอร์เทกซ์นอกคอร์เทกซ์ลายประกอบด้วยเขตบร็อดแมนน์ 18 และ#เปลี่ยนทาง ในขณะที่คอร์เทกซ์ลายประกอบด้วยเขตบร็อดแมนน์ 17
ในไพรเมต คอร์เทกซ์นอกคอร์เทกซ์ลายรวมเขตสายตา V3 เขตสายตา V4 และ เขตสายตา V5 เข้าด้วย ส่วนเขตสายตา V1 ก็คือคอร์เทกซ์ลาย และเขตสายตา V2 ก็คือคอร์เทกซ์หน้าคอร์เทกซ์ลาย (prestriate cortex)
หมายเหตุและอ้างอิง.
<templatestyles src="Reflist/styles.css" />
การกระตุ้นที่เหมาะสม

การกระตุ้นที่เหมาะสม  เป็นคุณสมบัติอย่างหนึ่งของตัวรับความรู้สึก (sensory receptor) ที่กำหนดประเภทแห่งพลังงานซึ่งตัวรับความรู้สึกเริ่มการตอบสนองด้วยการถ่ายโอนตัวกระตุ้น (transduction) 
การกระตุ้นที่เหมาะสมขึ้นอยู่กับกลไกของการถ่ายโอนตัวกระตุ้นของเซลล์ และกับประตูไอออน (ion channel) ที่เป็นส่วนของเยื่อหุ้มเซลล์ตัวรับความรู้สึก ตัวอย่างเช่น แสง เป็นการกระตุ้นที่เหมาะสมสำหรับเซลล์รับแสงในเรตินา
ประเภท.
การกระตุ้นเหมาะสมแบ่งประเภทเป็นต้นว่า 
หมายเหตุและอ้างอิง.
<templatestyles src="Reflist/styles.css" />
ปณวัตร เลี้ยงผ่องพันธุ์

ปณวัตร เลี้ยงผ่องพันธุ์ (เกิด 9 กุมภาพันธ์ พ.ศ. 2501) อดีตสมาชิกสภาผู้แทนราษฎรจังหวัดบุรีรัมย์ 8 สมัย
ประวัติ.
ปณวัตร เกิดเมื่อวันที่ 9 กุมภาพันธ์ พ.ศ. 2501 ที่ อำเภอคูเมือง จังหวัดบุรีรัมย์ เป็นบุตรของนายฮังคี นางทิม เลี้ยงผ่องพันธุ์ ด้านครอบครัวสมรสกับนางเจติยา เลี้ยงผ่องพันธุ์
สำเร็จการศึกษา นิติศาสตรบัณฑิต จาก มหาวิทยาลัยรามคำแหง รัฐประศาสนศาสตรมหาบัณฑิต จาก สถาบันบัณฑิตพัฒนบริหารศาสตร์
งานการเมือง.
ปณวัตร มีอาชีพเป็นผู้รับเหมาก่อสร้าง ในอำเภอคูเมือง บ้านเกิด ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคมวลชน ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 8 สมัย ในสังกัดพรรคสามัคคีธรรม พรรคกิจสังคม พรรคชาติไทย และพรรคประชาธิปัตย์ ตามลำดับ 
ปณวัตร เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529
พ.ศ. 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคชาติไทย
หลังพ้นโทษจำคุกแล้ว ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 นายปณวัตร ได้ให้การสนับสนุน พีระพงษ์ เฮงสวัสดิ์ ผู้สมัครจากพรรคเพื่อไทย
สมาชิกสภาผู้แทนราษฎร.
ปณวัตร เลี้ยงผ่องพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
คดีความ.
พ.ศ. 2558 ปณวัตร ถูกศาลฎีกาตัดสินให้จำคุก 4 ปี และปรับเป็นจำนวน 22 ล้านบาท ในคดีบุกรุกที่ในเขตปฏิรูปที่ดินเพื่อเกษตรกรรม
บริเวณบรอดมันน์

บริเวณบรอดมันน์  เป็นการกำหนดเขตต่าง ๆ ในเปลือกสมองของมนุษย์ มีการจำกัดขอบเขตโดยโครงสร้างและการจัดระเบียบของเซลล์ (cytoarchitectonics)
ประวัติ.
บริเวณบรอดมันน์ต่าง ๆ ดั้งเดิมได้รับการกำหนดขอบเขตและกำหนดตัวเลข โดยนักประสาทวิทยาชาวเยอรมันชื่อว่า คอร์บีนาน บรอดมันน์  ผู้กำหนดเขตเหล่านั้นโดยโครงสร้างและการจัดระเบียบของเซลล์ (cytoarchitectonics) ที่สังเกตเห็นได้ในเปลือกสมอง โดยใช้การย้อมสีแบบ Nissl
บร็อดแมนน์ตีพิมพ์แผนที่เขตเปลือกสมองของมนุษย์ ลิง และสปีชีส์อื่น ๆ ใน ค.ศ. 1909 พร้อมกับข้อมูลและข้อสังเกตอื่น ๆ เกี่ยวกับประเภทของเซลล์ในสมอง และการจัดระเบียบเป็นชั้น ๆ ของคอร์เทกซ์ของสัตว์เลี้ยงลูกด้วยนม (ให้สังเกตว่า บริเวณบรอดมันน์ที่มีหมายเลขเดียวกันในสปีชีส์ต่าง ๆ กัน อาจจะไม่ได้หมายถึงเขตที่มีกำเนิดเดียวกัน)
คอนสแตนติน วอน อีโคโนโม และจอร์จ คอสกินาส ได้ตีพิมพ์แผนที่ที่คล้าย ๆ กันแต่มีรายละเอียดมากกว่า ใน ค.ศ. 1925
ความสำคัญในปัจจุบัน.
เป็นระยะเวลาเป็นศตวรรษที่มีการสนทนาและอภิปรายถึงบริเวณบรอดมันน์อย่างละเอียดถี่ถ้วน และการกำหนดเขตและชื่อก็ได้รับการปรับปรุงมาโดยตลอด บริเวณบรอดมันน์ยังเป็นการจัดระบบโดย cytoarchitectonics ของเปลือกสมองมนุษย์ ที่รู้จักกันอย่างกว้างขวางและอ้างอิงถึงมากที่สุด
จนกระทั่งถึงปัจจุบัน บริเวณบรอดมันน์ต่าง ๆ ที่กำหนดขอบเขตโดยระเบียบของเซลล์ประสาทเพียงอย่างเดียวเท่านั้น ปรากฏว่าทำกิจหน้าที่ต่าง ๆ มากมายของสมอง ยกตัวอย่างเช่น บริเวณบรอดมันน์ 1-2-3 ก็คือ คอร์เทกซ์รับความรู้สึกทางกายปฐมภูมิ (primary somatosensory cortex) เขต 4 ก็คือ คอร์เทกซ์สั่งการปฐมภูมิ (primary motor cortex) เขต 17 ก็คือ คอร์เทกซ์การเห็นปฐมภูมิ (primary visual cortex) และเขต 41-42 ก็เกือบจะเหมือนคอร์เทกซ์การได้ยินปฐมภูมิ (primary auditory cortex)
นอกจากนั้นแล้ว กิจหน้าที่ระดับสูง ๆ ยิ่งขึ้นไปของเขตสัมพันธ์ในเปลือกสมอง ก็ยังปรากฏว่ามีเขตจำกัดอยู่ในเขตที่บรอดมันน์กำหนดไว้ ปรากฏโดยใช้วิธีต่าง ๆ รวมทั้ง เทคนิคทางประสาทสรีรวิทยา fMRI และวิธีอื่น ๆ ตัวอย่างเช่น เขตโบรคา ซึ่งเป็นเขตทางการพูดและภาษา ก็จำกัดอยู่ในบริเวณบรอดมันน์ 44-45 ถึงแม้กระนั้น การสร้างภาพโดยกิจ (functional imaging) ก็สามารถเพียงแค่บ่งชี้ตำแหน่ง"อย่างคร่าว ๆ" ของการทำงานในสมองโดยสัมพันธ์กับบริเวณบรอดมันน์ได้เท่านั้น เพราะว่า ขอบเขตจริง ๆ ของเขตสมองต่าง ๆ ต้องอาศัยการตรวจสอบโดยอ้างอิงวิทยาเนื้อเยื่อ
บริเวณบรอดมันน์ในมนุษย์และในไพรเมตอื่น.
<templatestyles src="Div col/styles.css"/>
(*) เขตที่เจอในไพรเมตที่ไม่ใช่มนุษย์เท่านั้น
บริเวณบรอดมันน์ดั้งเดิมมีส่วนย่อยลงไปอีกเป็นต้นว่า "23a" และ "23b"
ข้อวิจารณ์.
เมื่อวอน โบนิน และเบล์ลี ทำแผนที่สมองในลิงมาคาก จึงพบว่าการพรรณนาของบรอดมันน์นั้นไม่สมบูรณ์พอ จึงได้บันทึกไว้ว่า <templatestyles src="แม่แบบ:คำพูด/style.css" />"ใน ค.ศ. 1907 เป็นความจริงที่บรอดมันน์ได้สร้างแผนที่ของสมองมนุษย์ที่ได้เผยแพร่ไปอย่างกว้างขวาง แต่โชคไม่ดีว่า ข้อมูลที่แผนที่นั้นอิงอาศัย ไม่เคยได้รับการเผยแพร่" และจึงได้ใช้แผนที่ cytoarchitectonics ของ คอนสแตนติน วอน อีโคโนโม และจอร์จ คอสกินาส ที่พิมพ์ใน ค.ศ. 1925 ซึ่งมี <templatestyles src="แม่แบบ:คำพูด/style.css" />"การพรรณนาที่ละเอียดของคอร์เทกซ์ในมนุษย์ ในระดับที่ใช้ได้เพียงเท่านั้น"
เชิงอรรถและอ้างอิง.
<templatestyles src="Reflist/styles.css" />
การรับรู้

การรับรู้ หรือ สัญชาน (จาก) เป็นการจัดระเบียบ ระบุ และแปลผลข้อมูลจากประสาทสัมผัสเพื่อใช้เป็นแบบจำลองและเข้าใจข้อมูลหรือโลกรอบ ๆ ตัว 
การรับรู้ทุกอย่างจะต้องเกี่ยวกับสัญญาณประสาทที่ส่งไปยังระบบประสาท โดยสัญญาณก็จะเป็นผลของการเร้าระบบรับความรู้สึกทางกายภาพหรือทางเคมี
ยกตัวอย่างเช่น การเห็นจะเกี่ยวกับแสงที่มากระทบจอตา การได้กลิ่นจะอำนวยโดยโมเลกุลที่มีกลิ่น และการได้ยินจะเกี่ยวกับคลื่นเสียง
การรับรู้ไม่ใช่เป็นเพียงแค่การรับสัญญาณทางประสาทสัมผัสเฉย ๆ แต่จะได้รับอิทธิพลจากการเรียนรู้ ความทรงจำ ความคาดหวัง และการใส่ใจของบุคคลนั้น ๆ
การรับรู้สามารถแบ่งเป็นสองส่วน คือ
การรับรู้จะอาศัยการทำงานที่ซับซ้อนในระบบประสาท แต่โดยอัตวิสัยจะรู้สึกว่าไม่ได้ทำอะไร เพราะการแปลผลเช่นนี้เกิดขึ้นใต้จิตสำนึก
ตั้งแต่การเริ่มสาขาจิตวิทยาเชิงทดลองในคริสต์ทศวรรษที่ 19 ความเข้าใจเกี่ยวกับการรับรู้ได้ก้าวหน้าโดยใช้วิธีการศึกษารวมกันหลายอย่าง
Psychophysics ได้แสดงความสัมพันธ์ระหว่างคุณสมบัติทางกายภาพของข้อมูลประสาทสัมผัสต่าง ๆ กับการรับรู้ในเชิงปริมาณ
ประสาทวิทยาศาสตร์เชิงรับความรู้สึก (Sensory neuroscience) ได้ศึกษากลไกทางสมองที่เป็นมูลฐานของการรับรู้
ระบบการรับรู้ยังสามารถศึกษาในเชิงคอมพิวเตอร์ คือโดยอาศัยข้อมูลที่ระบบแปลผล
ส่วนปรัชญาในเรื่องการรับรู้ จะศึกษาขอบเขตที่ลักษณะทางประสาทสัมผัสต่าง ๆ เช่น เสียง กลิ่น และสี มีจริง ๆ โดยปรวิสัย ไม่ใช่มีแค่ในใจคือเป็นอัตวิสัยของคนที่รับรู้
แม้นักวิชาการจะได้มองประสาทสัมผัสว่าเป็นระบบรับข้อมูลเฉย ๆ 
แต่งานศึกษาเกี่ยวกับการแปลสิ่งเร้าผิดและภาพที่มองเห็นได้หลายแบบ ได้แสดงว่า ระบบการรับรู้ของสมองทำการอย่างแอคทีฟและภายใต้จิตสำนึกเพื่อเข้าใจสิ่งที่รับรู้
ยังเป็นเรื่องไม่ยุติว่า การรับรู้เป็นกระบวนการตรวจสอบสมมติฐานแบบต่าง ๆ มากแค่ไหน หรือว่าข้อมูลทางประสาทสัมผัสตามธรรมชาติสมบูรณ์พอที่จะไม่ต้องใช้กระบวนการนี้ในการรับรู้
ระบบการรับรู้ในสมองทำให้บุคคลสามารถเห็นโลกรอบ ๆ ตัวว่าเสถียร แม้ข้อมูลความรู้สึกปกติจะไม่สมบูรณ์และจะเปลี่ยนไปอยู่ตลอด
สมองมนุษย์และสัตว์มีโครงสร้างโดยเฉพาะ ๆ และแต่ละส่วนจะประมวลข้อมูลความรู้สึกที่ต่างกัน 
โครงสร้างบางอย่างจัดเหมือนกับแผนที่รับความรู้สึก คือมีการใช้ผิวสมองเป็นผังแสดงลักษณะบางอย่างของโลก (เช่นใน Somatotopy)
โครงสร้างโดยเฉพาะต่าง ๆ เหล่านี้จะเชื่อมต่อกันและมีอิทธิพลต่อกันและกัน
ยกตัวอย่างเช่น กลิ่นจะมีอิทธิพลอย่างสูงต่อรสชาติ
เชิงอรรถและอ้างอิง.
<templatestyles src="Reflist/styles.css" />
บรรณานุกรม.
<templatestyles src="Refbegin/styles.css" />
พูนสุข โลหะโชติ

พูนสุข โลหะโชติ (เกิด 12 มกราคม พ.ศ. 2502) อดีตสมาชิกสภาผู้แทนราษฎรจังหวัดน่าน 5 สมัย
ประวัติ.
พูนสุข เกิดเมื่อวันที่ 12 มกราคม พ.ศ. 2502 ที่ตำบลในเวียง อำเภอเมืองน่าน จังหวัดน่าน เป็นบุตรนายสมชาย นางกันยา โลหะโชติ และเป็นพี่สาวนางสิรินทร รามสูต 
สำเร็จการศึกษาระดับปริญญาตรี ศิลปศาสตรบัณฑิต สาขาวิชาปรัชญา จากมหาวิทยาลัยเชียงใหม่ ปริญญาโทด้านจิตวิทยาการศึกษา จาก Temple University สหรัฐอเมริกา
งานการเมือง.
พูนสุข เคยดำรงตำแหน่งเป็นผู้จัดการฝ่ายตลาด บริษัท โรงใบยาสูบน่าน จำกัด ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคชาติไทย ซึ่งได้รับเลือกตั้งในครั้งดังกล่าว และได้รับเลือกตั้งเรื่อยมาจนถึง พ.ศ. 2539 รวม 5 สมัย 
พ.ศ. 2544 พูนสุข ลงสมัครรับเลือกตั้งในพื้นที่เขต 1 จังหวัดน่าน ก่อนที่จะไม่ได้รับเลือกตั้ง โดยพ่ายแพ้ให้กับคำรณ ณ ลำพูน จากพรรคประชาธิปัตย์ และวางมือทางการเมืองในที่สุด
สมาชิกสภาผู้แทนราษฎร.
พูนสุข โลหะโชติ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
วาสลัฟที่ 1 ดยุกแห่งโบฮีเมีย

วาสลัฟที่ 1  ดำรงตำแหน่งดยุกแห่งโบฮีเมียตั้งแต่ปี ค.ศ. 921 จนกระทั่งถูกบริพารของบอเลสลัฟ พระอนุชา ลอบสังหารในปี ค.ศ. 935 พระองค์ได้รับยกย่องอย่างมากในฐานะวีรบุรุษ และได้รับยกย่องเป็นนักบุญภายหลังมรณกรรม
ประวัติ.
ดยุกวาสลัฟ ประสูติปี ค.ศ. 907 ใกล้กรุงปราก เป็นพระโอรสในดยุกวราติสลัฟกับดัชเชสดราโกมีร์แห่งโบฮีเมีย เมื่อเจริญพระชนม์ขึ้นก็ทรงเลื่อมใสศาสนาคริสต์เพราะดัชเชสลุดมิลา พระอัยยิกา คอยปลูกฝังมาตลอด เมื่อพระบิดาของพระองค์สิ้นพระชนม์ ลุดมิลาจึงสนับสนุนวาสลัฟให้ครองบัลลังก์ต่อโดยพระนางปฏิบัติหน้าที่เป็นผู้สำเร็จราชการแทนพระองค์
ในรัชสมัยของพระองค์ วาสลัฟได้อุปถัมภ์คริสต์ศาสนาอย่างเต็มที่ จนประชาชนเปลี่ยนมาเข้ารีตคริสต์ศาสนาจำนวนมาก เพื่อทรงมีพระโอรส ก้ทรงตั้งพระทัยจะให้พระโอรสสืบบัลลังก์ต่อไป บอเลสลัฟ พระอนุชา เกิดความโลภจึงวางแผนทูลเชิญพระองค์ไปร่วมงานฉลองนักบุญคอสมอสและนักบุญดาเมียน แล้วให้บริพารลอบปลงพระชนม์พระองค์เสียขณะกำลังจะเข้าร่วมพิธีมิสซา ตรงกับวันที่ 28 กันยายน ค.ศ. 935 แล้วบอเลสลัฟก็ครองเป็นดยุกแห่งโบฮีเมียต่อไป
หลังจากสิ้นพระชนม์ ดยุกวาสลัฟทรงได้รับยกย่องเป็นนักบุญและมรณสักขีในศาสนาคริสต์ พระศพที่เดิมถูกฝังไว้ ณ ที่ที่ถูกปลงพระชนม์ ก็ย้ายมาบรรจุที่อาสนวิหารนักบุญวิตุสตั้งแต่ปี ค.ศ. 938
วอลเลย์บอลเวิลด์แกรนด์แชมเปียนคัพ

วอลเลย์บอลเวิลด์แกรนด์แชมเปียนคัพ  เป็นการแข่งขันกีฬาสากลของผู้ชายและผู้หญิง เริ่มในปี ค.ศ. 1993 เป็นการแข่งขันวอลเลย์บอลระหว่างประเทศ มีการแข่งขันหลังจากกีฬาโอลิมปิกเกมส์ จะรวมเอาแชมป์ของแต่ละทวีปมาแข่งขันกัน จัดขึ้นทุก ๆ 4 ปี ที่ประเทศญี่ปุ่น รายการนี้ไม่มีผลต่อคะแนนสะสมในอันดับโลก แต่มีเงินรางวัลก้อนใหญ่ให้กับแต่ละทีมตามลำดับที่ได้
รอยนูนรูปกระสวย

รอยนูนรูปกระสวย (gyrus fusiformis) เป็นส่วนหนึ่งของสมองกลีบขมับและสมองกลีบท้ายทอยในเขตบร็อดแมนน์ 37 รู้จักโดยคำที่ปัจจุบันไม่ใช้แล้วอีกอย่างหนึ่งคือ "" 
รอยนูนรูปกระสวยอยู่ในระหว่าง inferior temporal gyrus และรอยนูนรอบฮิปโปแคมปัส (parahippocampal gyrus) ส่วนด้านข้าง (lateral) และส่วนด้านใน (medial) แยกออกจากกันโดยร่องตื้นๆ ตรงกลางกระสวย
หน้าที่.
ยังมีข้อที่ต้องถกเถียงกันในเรื่องกิจหน้าที่ของสมองเขตนี้ แต่ว่า กิจเหล่านี้โดยมากมีความเห็นพ้องต้องกัน คือ
นักวิจัยบางท่านคิดว่า รอยนูนรูปกระสวยอาจจะมีบทบาทในความผิดปกติที่รู้จักกันว่า ภาวะบอดใบหน้า (prosopagnosia) งานวิจัยแสดงว่า เขตรับรู้ใบหน้าในรอยนูนรูปกระสวย (Fusiform face area ตัวย่อ FFA) มีบทบาทอย่างสำคัญในการรับรู้ใบหน้า แต่ไม่มีบทบาทในการบ่งชี้วัตถุต่างๆ ที่อยู่ในประเภทเดียวกันแม้ว่าบทบาทนี้จะเป็นกิจอย่างหนึ่งของรอยนูนรูปกระสวย (แต่ไม่เป็นกิจของ FFA) 
 ความผิดปกติในรอยนูนรูปกระสวยได้ถูกเชื่อมไปยังกลุ่มอาการวิลเลียมส์ (Williams syndrome) รอยนูนรูปกระสวยยังมีบทบาทในการรับรู้อารมณ์ความรู้สึกของใบหน้า แต่ว่า ผู้มีโรคออทิซึมไม่ปรากฏว่า มีการทำงานในรอยนูนรูปกระสวยหรือมีการทำงานน้อย เพื่อตอบสนองการเห็นใบหน้าของมนุษย์ 
การทำงานทางประสาทสรีรภาพที่เพิ่มจากปกติของรอยนูนรูปกระสวย อาจทำให้เกิดอาการประสาทหลอนเห็นใบหน้า ไม่ว่าจะเหมือนจริงหรือคล้ายการ์ตูน ดังที่เห็นใน Charles Bonnet syndrome, ภาวะครึ่งหลับครึ่งตื่น, Peduncular hallucinosis, หรือประสาทหลอนที่เกิดจากการบริโภคยา
งานวิจัยเร็วๆ นี้พบว่า รอยนูนรูปกระสวยมีการทำงาน ในระหว่างการรับรู้ที่เป็นอัตวิสัยของตัวอักษรพร้อมด้วยสี ของบุคคลผู้มีภาวะเจือกันของวิถีประสาท (synaesthesia)
งานวิจัยต่อๆ มาของนักวิทยาศาสตร์ที่สถาบันเอ็มไอที สรุปว่า รอยนูนรูปกระสวยซีกซ้ายซีกขวามีบทบาทที่แตกต่างกัน แม้ว่าจะมีการทำงานเชื่อมต่อกัน ซีกซ้ายมีบทบาทในการรู้จำรูปแบบต่างๆ ที่เหมือนใบหน้า ที่อาจจะไม่ใช่ใบหน้าจริงๆ ซีกขวามีบทบาทในการตัดสินว่า รูปแบบที่เหมือนใบหน้านั้น เป็นใบหน้าจริงๆ หรือไม่
เชิงอรรถและหมายเหตุ.
<templatestyles src="Reflist/styles.css" />
แหล่งอ้างอิงอื่นๆ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กองทัพอิตาลี

กองทัพอิตาลี  ประกอบด้วยกองทัพบก กองทัพเรือ กองทัพอากาศ และ เหล่าทัพที่สี่ คือ สารวัตรทหาร ซึ่งมีบทบาทในกำลังทหารและตำรวจดินแดนของชาติ ประธาธิบดีเป็นหัวหน้ากองทัพ โดยดำรงตำแหน่งประธานสภากลาโหมสูงสุด ในปี 2555 กองทัพอิตาลีมีกำลังพลประจำการ 183,000 นาย กับ 117,943 นาย ใน Carabinieri และ 68,134 นาย ใน Guardia di Finanza ประเทศอิตาลีมีรายจ่ายทางทหารสูงสุดเป็นอันดับที่ 11 ของโลก
มาร์ชาเรอาเลดอร์ดีนันซา

มาร์ชาเรอาเลดอร์ดีนันซา หรือ Fanfara Reale "" เพลงมาร์ชหลวงตามพระราชโองการ เป็นเพลงชาติ และ เพลงสรรเสริญพระบารมีของราชอาณาจักรอิตาลี ระหว่างปี ค.ศ. 1861 ถึง ค.ศ. 1943. เรียบเรียงทำนองโดย จูเซ็ปเป้ การ์เบตติ ในปี ค.ศ. 1831 ตามพระราชบัญชาของ ชารล์ส อัลเบิร์ตแห่งซาร์ดิเนีย ใช้เป็นเพลงคำนับของราชวงศ์ซาวอย.
ชื่อเพลงคล้ายคลึงกับ มาร์ชาเรอัล มีชื่อเรียกว่า "เพลงมาร์ชหลวง", ซึ่งมีบทร้องบทร้องอย่างไม่เป็นทางการ.
ดนัย จารุจินดา

ดนัย จารุจินดา (เกิด 5 ตุลาคม พ.ศ. 2525) ชื่อเล่น กิก เป็นนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เป็นลูกชายคนโตของนายดำรง และนางนิ่มนวล จารุจินดา มีน้องชาย 1 คนคือ ภูวเดช จารุจินดา เขาเป็นญาติแท้ ๆ ของ เติ้ล ตะวัน จารุจินดา และ ตั้ม คูณพสิล จารุจินดา จบการศึกษาระดับอนุบาลที่โรงเรียนจารุวัฒนานุกูล ระดับประถมที่โรงเรียนซางตาครู้สศึกษา ระดับชั้นมัธยมศึกษาที่โรงเรียนวัดสุทธิวราราม และจบปริญญาตรีจากคณะบริหารธุรกิจ มหาวิทยาลัยอัสสัมชัญ (เอแบค) 
เริ่มเข้าวงการบันเทิงเมื่อปี พ.ศ. 2546 จากการประกวดหนุ่มแฮ็คส์ ปี 2003 และได้เซ็นสัญญากับทีวีซีนที่ป้อนละครให้กับช่อง 3 โดยเริ่มแสดงละครเรื่อง เลดี้มหาชน ในบทร้าย ต่อด้วยบทเรียบร้อยในละครเรื่อง ตี๋ตระกูลซ่ง ซึ่งพิสูจน์ความสามารถการแสดงที่หลากหลายของเขา นอกจากนั้นยังเป็นคนชอบออกกำลังกายเล่นกีฬาโดยเฉพาะฟุตบอลจนได้เป็นนักกีฬามหาวิทยาลัย และเข้าฟิตเนสเป็นประจำ รวมทั้งชื่นชอบการเล่นกีตาร์ และจักรยานบิ๊กไบค์เป็นพิเศษ 
ชีวิตส่วนตัว.
ชีวิตส่วนตัว สมรสกับสาวนอกวงการ แพรววนิด กิจถาวรสวัสดิ์ หรือ แนน หลังรักกันมายาวนานถึง 11 ปี โดยมีเพื่อนดารานักแสดงในวงการกว่า 30 ชีวิต เป็นเพื่อนเจ้าบ่าว นำทีมโดยพระเอก เกรท วรินทร โดยงานนี้ คุณประวิทย์ มาลีนนท์ เป็นประธานในพิธี กิกเผยความประทับใจในตัวเจ้าสาว บอกแนนเป็นทุกสิ่งทุกอย่าง ทั้งแฟน เพื่อน น้อง พี่ ด้านเจ้าสาวเผย 11 ปีที่คบกัน เห็นความมุ่งมั่นและจริงใจของกิกมาโดยตลอด 
ทั้งคู่มีบุตรด้วยกัน 1 คน คือ จิระดนัย จารุจินดา ชื่อเล่น เก้า เกิดเมื่อวันที่ 19 ธันวาคม พ.ศ.2562 
ธุรกิจส่วนตัว.
ร้านอาหาร Shinkai Premium Sushi Bar
ฟลูออรีน-18

ฟลูออรีน-18  เป็นไอโซโทปกัมมันตรังสีของฟลูออรีน มีครึ่งชีวิตประมาณ 110 นาที (1 ชั่วโมง 50 นาที) มันมีมวลประมาณ 18.001 u มันสลายตัวด้วยวิธีการแบ่งแยกโปรตอน 97% และ ด้วยการจับยึดอิเล็กตรอน หลังจากที่ฟลูออรีน-18 สลายแล้วจะให้ ออกซิเจน-18 ซึ่งเป็นไอโซโทปที่เสถียร
ออกซิเจน-18

ออกซิเจน-18  เป็นไอโซโทปธรรมชาติที่เสถียรของออกซิเจน ไอโซโทปนี้มีในสารประกอบออกซิเจนส่วนใหญ่ เช่น น้ำ ไอโซโทปนี้ได้จากการสลายตัวของฟลูออรีน-18 ในเวลา 1 วัน
นีออน-18

นีออน-18  เป็นไอโซโทปกัมมันตรังสีของนีออน มีครึ่งชีวิตประมาณ 1.7 วินาที มันมีมวลประมาณ 18.01 u มันสลายตัวด้วยวิธีการแบ่งแยกโปรตอน และ ด้วยการจับยึดอิเล็กตรอน หลังจากที่นีออน-18 สลายแล้วจะให้ ฟลูออรีน-18 และ ออกซิเจน-16
ห้างทอง ธรรมวัฒนะ

ห้างทอง ธรรมวัฒนะ (20 พฤษภาคม พ.ศ. 2492 – 6 กันยายน พ.ศ. 2542) อดีตสมาชิกสภาผู้แทนราษฎรกรุงเทพมหานคร 2 สมัย สังกัดพรรคประชากรไทย และอดีตผู้ช่วยเลขานุการรัฐมนตรีว่าการกระทรวงคมนาคม และผู้ช่วยเลขานุการรัฐมนตรีว่าการกระทรวงมหาดไทย
ประวัติ.
นายห้างทอง ธรรมวัฒนะ เกิดเมื่อวันที่ 20 พฤษภาคม พ.ศ. 2492 เป็นบุตรของนายอาคม ฉัตรชัยยนต์ และ นางสุวพีร์ ธรรมวัฒนะ สำเร็จการศึกษา วิศวกรรมศาสตรบัณฑิตจาก University of Texas, Austin และวิศวกรรมศาสตรมหาบัณฑิตจาก Asian Institute of Technology (A.I.T.)
งานการเมือง.
ห้างทอง ลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคประชากรไทย ซึ่งได้รับเลือกตั้งในครั้งดังกล่าว ต่อมาเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคม ปฏิบัติหน้าที่ประจำรัฐมนตรีช่วยฯ (ชัยภักดิ์ ศิริวัฒน์) 
ต่อมาได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคประชากรไทย และได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคม ปฏิบัติหน้าที่ประจำรัฐมนตรีช่วยฯ (ชัยภักดิ์ ศิริวัฒน์)
จนกระทั่งในเดือนกันยายน พ.ศ. 2542 เขาเสียชีวิตในขณะที่ยังดำรงตำแหน่งสมาชิกสภาผู้แทนราษฎรกรุงเทพมหานคร
สมาชิกสภาผู้แทนราษฎร.
ห้างทอง ธรรมวัฒนะ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเสียชีวิต.
ห้างทอง ธรรมวัฒนะ เสียชีวิตอย่างปริศนาจากการถูกอาวุธปืนยิงที่ศีรษะ ในบ้านพักของตนเอง เมื่อวันที่ 6 กันยายน พ.ศ. 2542 ขณะมีอายุ 50 ปี ในขณะนั้น นพดล ธรรมวัฒนะ น้องชายของเขา ตกเป็นผู้ต้องหาว่าฆ่าพี่ชายของตนเอง ต่อมาวันที่ 1 กันยายน พ.ศ. 2553 ศาลอุทธรณ์ พิพากษายืนตามศาลชั้นต้น ให้ยกฟ้องนายนพดล เนื่องจากพยานหลักฐานไม่เพียงพอ
การเสียชีวิตของนายห้างทอง ธรรมวัฒนะ นำไปสู่การฟ้องร้องกันเองระหว่างญาติพี่น้องของนายห้างทอง ธรรมวัฒนะจำนวนกว่า 48 คดี
ต่อมาลูกชายนาย ห้างทอง ได้ยื่นฟ้อง ณฤมล ธรรมวัฒนะกรณีถอดถอนเขาออกจากการเป็นกรรมการบริษัทสุวพีร์ ธรรมวัฒนะ
สมเด็จพระเจ้ามเหนทระแห่งเนปาล

สมเด็จพระเจ้ามเหนทรพีรพิกรมศาหเทวะ เป็นพระมหากษัตริย์ของเนปาล ครองราชย์ระหว่าง 14 มีนาคม พ.ศ. 2498 — 31 มกราคม พ.ศ. 2515
พระประวัติ.
สมเด็จพระเจ้ามเหนทรพีรพิกรมศาหเทวะ เสด็จพระราชสมภพเมื่อวันที่ 11 มิถุนายน พ.ศ. 2463 ทรงเป็นพระราชโอรสของสมเด็จพระเจ้าตริภูวนพีรพิกรมศาหเทวะ และ สมเด็จพระราชินีกานติแห่งเนปาล พระองค์ครองราชย์เมื่อวันที่ 14 มีนาคม พ.ศ. 2498 แต่เป็นการครองราชย์เพียงในพระนาม อำนาจที่แท้จริงนั้นอยู่กับตระกูลรานาซึ่งสืบทอดตำแหน่งนายกรัฐมนตรี ข้าราชการ และนายทหารมาตั้งแต่ปีพ.ศ. 2389 พระองค์จึงเปรียบเสมือนเชลยในพระราชวังนารายันหิติ พระองค์อภิเษกสมรสครั้งแรกกับสมเด็จพระราชินีอินทรราชยลักษมีเทวี มีพระราชโอรส 3 พระองค์ และพระราชธิดา 3 พระองค์ สมเด็จพระราชินีอินทรราชยลักษมีเทวีเสด็จสิ้นพระชนม์เมื่อปีพ.ศ. 2493 ต่อมาในปีพ.ศ. 2495 พระองค์จึงอภิเษกสมรสใหม่กับสมเด็จพระราชินีรัตนาราชยลักษมีเทวีศาหะ แต่ไม่มีพระราชโอรส-พระราชธิดาด้วยกัน
หลังจากที่อังกฤษถอนตัวจากอินเดียในพ.ศ. 2490 ทำให้อำนาจของตระกูลรานาเสื่อมถอยลง ในปีพ.ศ. 2493 สถานการณ์ทางการเมืองที่เลวร้ายทำให้สมเด็จพระเจ้ามเหนทรพีรพิกรมศาหเทวะกับพระราชวงศ์ตัดสินพระทัยไปประทับที่อินเดียเพื่อลี้ภัย ในที่สุดตระกูลรานาก็ได้ยอมตกลงที่จะร่วมมือกับรัฐบาลเนปาลภายใต้การนำของสมเด็จพระเจ้ามเหนทรพีรพิกรมศาหเทวะ โดยใช้อำนาจร่วมกันอย่างเท่าเทียมในรัฐสภา แต่สุดท้ายตระกูลรานาก็หมดสิ้นอำนาจไป เนปาลต้องเผชิญกับบททดสอบครั้งแรกกับรัฐบาลในระบอบประชาธิปไตยภายใต้รัฐธรรมนูญ พระพลานามัยของพระองค์ไม่ดีนักพระองค์จึงสวรรคตเมื่อวันที่ 31 มกราคม พ.ศ. 2515 ขณะพระชนมายุได้ 51 พรรษา
รัชกาล.
สมเด็จพระเจ้ามเหนทรพีรพิกรมศาหเทวะปราบดาภิเษกเป็นพระมหากษัตริย์เนปาลเมื่อ 2 พฤษภาคม พ.ศ. 2499 สืบต่อจากสมเด็จพระเจ้าตริภูวนพีรพิกรมศาหเทวะ
เมื่อ 15 ธันวาคม พ.ศ. 2503 พระองค์ทรงระงับรัฐธรรมนูญ ยุบสภา และไล่คณะรัฐมนตรีออก และจำคุกนายกรัฐมนตรีบิชเวชวาร์ ปราสาด โคอิราลาและบุคคลที่ทำงานใกล้ชิดกับรัฐบาล พระองค์ทรงเริ่มปฏิรูปการปกครอง และดำเนินนโยบายการต่างประเทศโดยเป็นกลางระหว่างจีนและอินเดีย
พระองค์ได้รับตำแหน่งจอมพลอังกฤษในปี พ.ศ. 2503 พระองค์ได้เริ่มดำเนินนโยบายปฏิรูปที่ดินแก่ประชาชนที่ขาดแคลนที่ดินทำกินจำนวนมาก และพระองค์ยังสร้างทางหลวงไปสู่ชนบท เป็นหนึ่งในแนวทางการพัฒนาชนบทของพระองค์ นอกจากนี้พระองค์ยังมีบทบาทสำคัญในการทำให้เนปาลเป็นสมาชิกของสหประชาชาติ
เครื่องราชอิสริยาภรณ์.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
แม่น้ำเอสซิควีโบ

แม่น้ำเอสซิควีโบ (/ˌɛsɪˈkwiːbəʊ/) เป็นแม่น้ำสายใหญ่ที่สุดของประเทศกายอานา ตั้งอยู่ระหว่างแม่น้ำโอริโนโกกับแม่น้ำแอมะซอน ต้นน้ำเกิดจากทิวเขาอาการาอี  ใกล้ชายแดนประเทศบราซิล กายอานา และเวเนซุเอลา ไหลไปทางทิศเหนือ 1,010 กม. ผ่านป่าและสะวันนา ไหลลงมหาสมุทรแอตแลนติก ปากแม่น้ำเป็นชะวากทะเลขนาดใหญ่
เจนเน

เจนเน (Djénné, Jenné และ Jenne) เป็นเมืองและเทศบาลเมืองในประเทศมาลี ตั้งอยู่ทางตอนกลางของประเทศมาลี เทศบาลเมืองมีหมู่บ้าน 10 หมู่บ้านตั้งอยู่โดยรอบ ในปี ค.ศ. 2009 มีประชากร 32,944 คน
หมู่เกาะไดออมีด

หมู่เกาะไดออมีด  ในรัสเซียรู้จักกันในชื่อ หมู่เกาะกวอซเดฟ  เป็นหมู่เกาะทางตอนกลางของช่องแคบเบริงที่มีเกาะหิน 2 เกาะ 
หมู่เกาะไดออมีดตั้งอยู่ตรงกลางช่องแคบเบริงระหว่างอะแลสกาบนแผ่นดินใหญ่และไซบีเรีย ทางเหนือติดกับทะเลชุกชี และทางใต้ติดกับทะเลเบริง และแฟร์เวย์ร็อกทางตะวันออกเฉียงใต้ (เป็นของอะแลสกา) แต่โดยทั่วไปไม่ถือเป็นส่วนหนึ่งของหมู่เกาะไดออมีด ถ้ารวมทะเลชายขอบทวีป จะทำให้หมู่เกาะนี้เป้นหมู่เกาะทางเหนือสุดของมหาสมุทรแปซิฟิก เนื่องจากหมู่เกาะถูกแยกด้วยเส้นแบ่งเขตวันสากล ทำให้เกาะบิกไดออมีดมีเวลาล่วงหน้าเกือบหนึ่งวัน แต่ไม่สมบูรณ์ เนื่องจากเขตเวลาตามท้องที่ ทำให้เกาะบิกไดออมีดเร็วกว่าเกาะลิตเทิลไดออมีด 21 ชั่วโมง (20 ชั่วโมงในฤดูร้อน) ด้วยเหตุนี้ ทำให้หมู่เกาะนี้บางครั้งรู้จักกันในชื่อ เกาะทูมอร์โรว์ (Tomorrow Island, แปล: เกาะพรุ่งนี้; เป็นของเกาะบิกไดออมีด) และเกาะเยสเตอร์เดย์ (Yesterday Island, แปล: เกาะเมื่อวาน; เป็นของเกาะลิตเทิลไดออมีด)
ศัพทมูลวิทยา.
ชื่อหมู่เกาะมาจากนักบุญไดออมีดีสของกรีก Vitus Bering นักเดินเรือชาวเดนมาร์ก พบหมู่เกาะไดออมีดในวันที่ 16 สิงหาคม (แบบเก่า, ส่วนแบบใหม่คือ 27 สิงหาคม) ค.ศ. 1728 ตรงกับวันระลึกนักบุญในคริสตจักรรัสเซียออร์ทอดอกซ์
ที่ตั้ง.
หมู่เกาะนี้ถูกแบ่งด้วยเส้นเขตแดน ซึ่งก็ถือเป็นเส้นแบ่งเขตวันสากล มีระยะห่างระหว่างเกาะประมาณ ที่ 168°58'37"W ส่วนจุดใกล้สุดระหว่างสองเกาะนี้อยู่ห่างกันประมาณ บนเกาะลิตเติลไดออมีดมีที่อยู่อาศัยขนาดเล็กทางฝั่งตะวันตกของเกาะ
เกาะบิกไดออมีดเป็นจุดทางตะวันออกสุดของประเทศรัสเซีย
หมู่เกาะไดออมีดมักกล่าวถึงเป็นจุดหยุดที่เป็นไปได้ของสะพานหรืออุโมงค์สมมติ (ทางผ่านช่องแคบเบริง) ที่ทาบผ่านช่องแคบเบริง
ในช่วงฤดูหนาว มีสะพานน้ำแข็งที่มักขยายกินพื้นที่ระหว่างสองเกาะนี้ ทำให้มีความเป็นไปได้ทางทฤษฎี (แม้ว่าผิดกฎหมาย เนื่องจากการเดินทางระหว่างสองเกาะนี้เป็นสิ่งต้องห้าม) ที่จะเดินไประหว่างรัสเซียกับสหรัฐ
พระนางกุนตี

พระนางกุนตี มีชื่อเดิมว่า "ปฤถา" เป็นธิดาในท้าวศูระเสน กษัตริย์แห่งกรุงมถุรา มีพี่ชายนามว่า "วาสุเทพ" ซึ่งเป็นบิดาของ "พระกฤษณะ" ดังนั้นพระกฤษณะจึงมีศักดิ์เป็นหลานชายของพระนางนั่นเอง
กาลต่อมาท้าวกุนติโภช ซึ่งเป็นพระญาติสนิทกับท้าวศูระเสนได้ขอพระนางไปเลี้ยงเป็นพระธิดาบุญธรรม เนื่องจากไม่มีโอรสธิดา ท้าวศูระเสนจึงมอบให้ด้วยความยินดี เมื่อมาอยู่กับท้าวกุนติโภชจึงได้นามใหม่ว่า "กุนตี"
อยู่มาวันหนึ่งมหาฤๅษีทุรวาสได้เดินทางมายังเมืองของท้าวกุนติโภช ซึ่งท้าวกุนติโภชได้มอบหมายให้พระธิดากุนตีคอยปรนนิบัติรับใช้จนมหาฤๅษีพอใจ จึงให้พรเป็นมนต์สำหรับเชิญเทพเจ้าลงมาประทานบุตรให้ เพราะมหาฤๅษีทุรวาสทราบด้วยญาณว่า ในอนาคตพระธิดากุนตีต้องเชิญเทพเจ้าลงมาประทานบุตรให้ เพราะไม่อาจมีบุตรกับสวามีของนางได้นั่นเอง แต่ด้วยความคึกคะนองของนางที่อยากทดสอบมนต์ของมหาฤๅษีว่าจะศักดิ์สิทธิ์เพียงใด จึงลองเชิญพระสุริยเทพดู พระสุริยะเทพก็ปรากฏกายต่อหน้านาง แต่ด้วยความที่นางไร้เดียงสาจึงไม่ต้องการมีบุตร แต่ด้วยมนต์นั้นพระสุริยะเทพไม่อาจจะเปลี่ยนแปลงได้ จึงประทานบุตรให้แก่นางโดยที่นางไม่เสียพรหมจรรย์ เมื่อนางคลอดลูกแล้ว ด้วยความอายกลัวคนอื่นจะครหาว่ามีบุตรก่อนจะแต่งงาน นางจึงนำบุตรน้อยใส่กล่องแล้วลอยไปในแม่น้ำคงคา ซึ่งต่อมาบุตรคนนี้ก็คือ "กรรณะ" พี่ชายคนโตของเหล่าปาณฑพ แต่อยู่ฝ่ายเการพและมีบทบาทอย่างมากในสงครามมหาภารตะนั่นเอง
ต่อมาท้าวกุนติโภชได้จัดพิธีสยุมพรให้แก่พระธิดากุนตีกับท้าวปาณฑุแห่งกรุงหัสตินาปุระ และต่อมาไม่นานท้าวปาณฑุก็มีชายาอีกองค์หนึ่ง นามว่า "พระนางมาทรี" ในตอนแรกพระนางกุนตียังไม่ยอมรับในพระนางมาทรีเท่าไหร่ แต่เมื่อได้สนทนากันเห็นว่านางเป็นคนดีจึงยอมรับและรักนางเหมือนน้องสาวคนหนึ่ง
ครั้งหนึ่งท้าวปาณฑุได้ออกไปล่าสัตว์ เห็นกวางสองตัวกำลังเสพสังวาสกัน จึงแผลงศรไปโดนกวางทั้งสองตัวเข้า ซึ่งกวางทั้งสองเป็นพราหมณ์และพราหมณีแปลงร่างมา ก่อนทั้งสองจะสิ้นใจได้สาปว่า หากท้าวปาณฑุเกิดอารมณ์ที่จะอภิรมย์สมสู่กับชายาตนเมื่อใด จงสิ้นชีวิตเมื่อนั้น ท้าวปาณฑุเกรงในคำสาปนี้จึงสละราชสมบัติให้ท้าวธฤตราษฎร์ขึ้นครองแทน แล้วไปบำเพ็ญศีลในป่า ซึ่งพระนางกุนตีและพระนางมาทรีได้ติดตามไปด้วย และในวันหนึ่งท้าวปาณฑุปรารถนาจะมีโอรส พระนางกุนตีจึงบอกเรื่องมนต์เชิญเทพเจ้ามาประทานบุตร ท้าวปาณฑุจึงขอให้พระนางกุนตีเชิญ "พระธรรมราช" (พระยม) "พระวายุ" และ"พระอินทร์" มาประทานบุตรให้ ซึ่งก็ได้บุตรชายคือ "ยุธิษฐิระ""ภีมะหรือภีมเสน" และ"อรชุน" ตามลำดับ ฝ่ายพระนางมาทรีปรารถนาจะมีโอรสบ้างจึงอ้อนวอนให้พระนางกุนตีสอนมนต์ให้แก่นาง พระนางกุนตีก็ไม่ขัดข้อง พระนางมาทรีจึงเชิญ "พระอัศวิน" โอรสฝาแฝดของพระสุริยะเทพมาประทานโอรสให้ ก็ได้โอรสแฝดนามว่า "นกุล" กับ "สหเทพ" รวมกันเป็นพี่น้อง "ปาณฑพ" นั่นเอง
วันหนึ่งท้าวปาณฑุกับพระนางมาทรีไปหาฟืนและอาหารในป่า ท้าวปาณฑุเกิดอารมณ์รักเข้าจึงจะสมสู่กับพระนางมาทรี แต่ในขณะกำลังซบบนพระถันของพระนางมาทรี ท้าวปาณฑุก็สิ้นใจตายในทันทีตามคำสาป พระนางมาทรีทำใจไม่ได้จึงตามท้าวปาณฑุไปในกองไฟเผาศพ แต่ก่อนไปพระนางได้ฝากฝังนกุลกับสหเทพให้กับพระนางกุนตีคอยดูแลด้วย ซึ่งต่อมาพระนางกุนตีกับโอรสทั้ง 5 ได้กลับไปยังกรุงหัสตินาปุระอีกครั้ง
มีอยู่คราวหนึ่งพระนางกุนตีกับพี่น้องปาณฑพได้รับคำเชิญให้ไปประทับยังเมืองวาราณาวัต ซึ่งทุรโยธน์กับลุงนามศกุนิ ได้วางแผนให้ ปุโรจัน ไปสร้างพระราชวังที่ประทับให้กับพี่น้องปาณฑพซึ่งเต็มไปด้วยเชื้อเพลิงอย่างดี เมื่อเหล่าปาณฑพกับพระนางกุนตีนอนหลับ ปุโรจันก็วางเพลิง แต่โชคดีที่มหามนตรีวิฑูรทราบเรื่องก่อน จึงเตรียมทางหนีไว้ให้ ทั้งพระนางกุนตีและพี่น้องปาณฑพจึงรอดจากการวางเพลิงไปได้ ส่วนปุโรจันนั้นตายในกองเพลิงนั้นเอง
โอกายามะซีกัลส์

โอกายามะซีกัลส์  เป็นทีมวอลเลย์บอลหญิงซึ่งตั้งอยู่ที่เมืองโอกายามะ ประเทศญี่ปุ่น ทีมนี้เข้าแข่งขันใน วี.พรีเมียร์ลีก โดยสโมสรได้รับการก่อตั้งขึ้นในปี ค.ศ. 1999 และเป็นเพียงทีมเดียวที่ปราศจากองค์กรผู้เป็นเจ้าของใน วี.พรีเมียร์ลีก
ทั้งนี้ ฮารูกะ มิยาชิตะ ซึ่งเป็นนักกีฬาวอลเลย์บอลหญิงทีมชาติญี่ปุ่น ได้ทำหน้าที่ประจำสังกัดสโมสรแห่งนี้ รวมถึงเมงูมิ คูริฮาระ ในช่วงที่ผ่านมา
สมาชิกทีมปัจจุบัน.
ข้อมูล ณ เดือนเมษายน ค.ศ. 2021
ออร์กัต บือยืกเคิกเทน

ออร์กัต บือยืกเคิกเทน (ตุรกี:Orkut Büyükkökten) เกิดเมื่อ 6 กุมภาพันธ์ ค.ศ. 1975 เป็นนักพัฒนาซอฟต์แวร์ชาวตุรกีผู้พัฒนาเครือข่ายบริการสังคม (orkut) ได้รับปริญญาตรีวิศวกรรมศาสตร์ในสาขาวิชาคอมพิวเตอร์และสารสนเทศจากมหาวิทยาลัยบิลเกนต์ในอังการา บือยืกเคิกเทนได้รับปริญญาโท,เอกในสาขาวิทยาศาสตร์คอมพิวเตอร์ที่สแตนฟอร์ด งานวิจัยของเขาที่มหาวิทยาลัยมุ่งเน้นไปที่การพัฒนาเว็บไซต์และค้นคว้าการสร้างประสิทธิภาพการใช้งานคอมพิวเตอร์สื่อสาร บือยืกเคิกเทนเข้ารับการทำงานให้กับชุมชนออนไลน์ตั้งแต่ปี ค.ศ. 2000 ฤดูใบไม้ร่วง ปี ค.ศ. 2001 เขานำเสนอเครือข่ายสังคมของเขาชื่อ "Club Nexus" ให้กับสแตนฟอร์ดเพื่อเครือข่ายสังคมและการสื่อสารของนักศึกษาในมหาวิทยาลัย มันเป็นระบบที่สร้างขึ้นเพื่อตอบสนองความต้องการด้านเทคโนโลยีสื่อสาร ผ่านระบบเครือข่ายและการสื่อสารของชุมชนแบบออนไลน์ นักศึกษาสามารถใช้อีเมลส่งคำเชิญ, แชท, และโพสต์เหตุการณ์, แสดงการซื้อและขายสินค้า ตลอดถึงการค้นหาสำหรับผู้ที่มีความสนใจที่จะแสดงผลงานศิลปะของพวกเขาหรือโพสต์ข้อความผ่านคอลัมน์ การปฏิสังสันต์ดังกล่าวภายในไม่กี่เดือนของการเปิดตัวงานโครงข่ายสามารถดึงดูดนักศึกษากว่า 2,000 รายให้เข้าร่วมการพัฒนาการใช้งาน ต่อมา ออร์กัต บือยืกเคิกเทน พัฒนางานของเขาเพื่อสมาคมศิษย์เก่ามอบให้กับมหาวิทยาลัย เขากล่าวว่า “ ตัวเขาเองมีความใฝ่หาอย่างยิ่งที่จะเชื่อมต่อกับอินเทอร์เน็ตเพื่อผู้ใช้ทั้งหมด เพื่อว่าพวกเขาเหล่านั้นจะสามารถเชื่อมโยงกัน และกระทำสิ่งอื่นๆ ที่เป็นไปได้ที่จะสร้างความแตกต่างสำหรับชีวิตของทุกคน ” เขาพัฒนาเครือข่ายทางสังคมและตัดสินใจร่วมงานกับกูเกิล (Google) บือยืกเคิกเทน ชอบการนวด การเต้นบอลรูม และช็อคโกแลต และชื่อของเขาก็เป็นชื่อผลิตภัณฑ์หนึ่งของกูเกิล 
สิ่งพิมพ์.
Workshop Publications
Journal Papers
ข้อมูลสิ่งพิมพ์.
<templatestyles src="Reflist/styles.css" />
วัดสว่างบึงทอง

วัดสว่างบึงทอง ตั้งอยู่ที่ บ้านคำโพนทอง หมู่ที่ 7 ตำบลสามขา อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2472 
ประวัติ.
ประวัติ.
"วัดสว่างบึงทอง" ตั้งเมื่อ พ.ศ. 2472 ได้รับพระราชทานวิสุงคามสีมาเมื่อ พ.ศ. 2537 เขตวิสุงคามสีมากว้าง 5.25 เมตร ยาว 14.20 เมตร ตั้งอยู่ที่ บ้านคำโพนทอง หมู่ที่ 7 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย
ที่ดินตั้งวัดมีเนื้อที่ 18 ไร่ 1 งาน 74 ตารางวา น.ส.๓ ก.เลขที่ 3508 อาณาเขต ทิศเหนือ จดถนนสาธารณประโยชน์ ทิศใต้ จดถนนสาธารณประโยชน์ ทิศตะวันออก จดที่ธรณีสงฆ์ ทิศตะวันตก จดถนนสาธารณประโยชน์ มีที่ธรณีสงฆ์จำนวน 1 แปลง เนื้อที่ 7 ไร่ 2 งาน 40 ตารางวา น.ส. 3 ก.เลขที่ 3509 อาคารเสนาสนะประกอบด้วยอุโบสถ สร้างเมื่อ พ.ศ. 2536 กว้าง 5.25 เมตร ยาว 14.20 เมตร ศาลาการเปรียญ กว้าง 11 เมตร ยาว 20 เมตร เป็นอาคารไม้ชั้นเดียว ปูชนียวัตถุมีพระประธาน 3 องค์ กุฎิสงฆ์ 4 หลัง เป็นอาคารไม้ 1 หลัง ตึก 3 หลัง
วัดสว่างบึงทอง ตั้งเมื่อ พ.ศ. 2472 เดิมวัดตั้งอยู่ในที่แห่งหนึ่ง โดยมี พระบุญโฮม และนายธรรม ตาลชัย ได้ร่วมกันสร้างขึ้น ต่อมาได้ย้ายมาตั้งในที่ปัจจุบัน โดยมี นายมา และนายแวง สีทอง ซึ่งเป็นผู้ใหญ่บ้านในขณะนั้น ได้ร่วมกันส้างวัดขึ้นจนถึงปัจจุบันนี้ การบริหารการปกครอง มีเจ้าอาวาสเท่าที่ทราบนาม คือ รูปที่หนึ่ง พระบุญมา ยสวณฺโณ พ.ศ. 2476 - 2486 รูปที่สอง พระสีลา สุตฺตธมฺโม พ.ศ. 2486 - 2537 รูปที่สาม พระอธิการพรหมา สุมิตฺโต พ.ศ. 2537 - 2542 รูปที่สี่ พระครูประโชติธรรมวงค์ พ.ศ. 2542 - จนถึงปัจจุบัน การบริหารการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512 ศูนย์ศึกษาพุทธศาสนาวันอาทิตย์ เปิดสอนเมื่อ พ.ศ. 2476
ชัญญา ศรีเฟื่องฟุ้ง

ชัญญา ศรีเฟื่องฟุ้ง (ชื่อเล่น: เชอร์รี่; 19 กันยายน –) เป็นทั้งนักแสดง, พิธีกร, นางแบบ และนักกีฬาขี่ม้าทีมชาติไทย รวมถึงเป็นผู้ฝึกสอนกีฬาขี่ม้า เธอเป็นลูกสาวของนักธุรกิจชื่อชัยคีรี ศรีเฟื่องฟุ้ง ซึ่งเป็นกรรมการอำนวยการบริษัท กระจกไทยอาซาฮี จำกัด (มหาชน)
ประวัติ.
ชัญญา ศรีเฟื่องฟุ้ง เป็นลูกสาวของชัยคีรี ศรีเฟื่องฟุ้ง ซึ่งเป็นเจ้าของบริษัทกระจกไทยอาซาฮี รุ่นที่ 3 เธอเคยมีผลงานการแสดงละครโทรทัศน์ อย่าง "รองเท้าแก้ว" โดยแสดงคู่กับศักดิ์สิทธิ์ แท่งทอง และชัญญา เคยถ่ายแบบลงนิตยสาร"เพ็ทมาเนีย"
ชัญญา ยังเป็นผู้ที่มีความรักในกีฬาขี่ม้า โดยเธอได้ทำหน้าที่เป็นนักกีฬาขี่ม้าทีมชาติไทย และสร้างชื่อเสียงให้แก่ประเทศ ด้วยการเข้าร่วมแข่งขันซีเกมส์ และเอเชียนเกมส์ นอกจากนี้ เธอยังทำหน้าที่เป็นผู้ฝึกสอนขี่ม้าที่เดอะฮอร์สชูพอยท์รีสอร์ทแอนด์คันทรีคลับ จังหวัดชลบุรี ตลอดจนจัดตั้งมูลนิธิไรดิงฟอร์ดิสเอเบิล เพื่อนำม้าสูงอายุที่ได้รับการปลดระวางมาเป็นหมอบำบัดรักษาเด็กพิเศษหรือเด็กที่มีร่างกายไม่สมบูรณ์
ด้านชีวิตส่วนตัว สมรสกับเสริมสกุล วิสุทธิวัฒน์ ซึ่งเป็นเพื่อนสมัยเรียนกว่า 16 ปี และได้พบรักกันที่ประเทศอังกฤษ
เจษฎา รุ่งสาคร

เจษฎา รุ่งสาคร นักแสดง นายแบบชายชาวไทย
ประวัติ.
เจษฎา รุ่งสาคร ชื่อเล่น เล็ก เกิดวันที่ 10 ตุลาคม พ.ศ. 2525 ที่จังหวัดสมุทรสาคร จบการศึกษาระดับมัธยมศึกษา โรงเรียนนาคประสิทธิ์ จังหวัดนครปฐม จากนั้นศึกษาต่อระดับปริญญาตรี มหาวิทยาลัยราชภัฏสวนดุสิต 
เมื่ออายุ 17 ปี เข้าวงการบันเทิงจากการประกวดของหนังสือ "วัยหวาน" ติดหนึ่งใน 10 จากนั้นมีผลงานแสดงหนัง, ละคร, พิธีกร, ถ่ายแบบ-เดินแบบ ผลงานละครเรื่องแรกคือ เรื่อง กว่าจะรู้เดียงสา ทางสถานีโทรทัศน์สีกองทัพบกช่อง 7 หลังจากนั้นก็เป็นนักแสดงช่อง 7 มีบทเด่นคือการเล่นละครจักรๆ วงศ์ๆ เรื่อง โกมินทร์ ต่อด้วยเรื่อง สังข์ทอง ปัจจุบัน
ปัจจุบัน ได้หมดสัญญากับทางช่อง 7แล้ว และเป็นนักแสดงอิสระ และได้ทำธุรกิจต่อจากครอบครัวคือ ทำธุรกิจกล้วยไม้ส่งออก และเครื่องสำอางค์บำรุงผิวพรรณยี่ห้อ เลอ ลุกซ์ ฟรานซ (LE LUXE FRANCE) สารสกัดนำเข้าจากประเทศฝรั่งเศส
กนกวรรณ ด่านอุดม

กนกวรรณ ด่านอุดม (เกิด 12 สิงหาคม พ.ศ. 2488) เป็นนักแสดง ผู้จัดละคร และผู้กำกับการแสดงในอดีตชาวไทย อดีตนางเอกดาวค้างฟ้าคู่ขวัญของพิศาล อัครเศรณี เคยมีฉายาว่า “อีหน้างอกหน้ากระดาน“ จากละครเรื่องขุนศึกมหาราช ที่เคยรับบทเป็น "“"ต้อยติ่ง"“"
ประวัติ.
กนกวรรณ ด่านอุดม จบการศึกษาระดับ ม.ศ.5 จากโรงเรียนเบญจมราชาลัย ขณะที่เรียนใกล้จบการศึกษา คุณสัมพันธ์ พันธุ์มณีได้คัดเลือกเธอให้แสดงละครเรื่อง เรื่อง "พระมหาเทวี" ที่สร้างโดยท่านผู้หญิงประภาพรรณ วิจิตรวาทกร นายกสมาคมศิษย์เก่าโรงเรียนเบญจมราชาลัยและภรรยาของหลวงวิจิตรวาทกร ซึ่งละครเรื่องนี้ได้ถูกคัดบางตอนเข้าไปออกอากาศในช่อง 4 บางขุนพรหม พอเรียนจบ จงได้ทำงานแผนกการเงินในสถานีจากการชักชวนของคุณจำนงค์ รังสิกุล ผู้อำนวยการสถานีโทรทัศน์ ช่อง 4 บางขุนพรหม พร้อมกับเรียนนาฏศิลป์ ฟันดาบ ร้องเพลงทั้งไทยเดิมและไทยสากล รวมทั้งเป็นผู้ประกาศรายการโทรทัศน์
ต่อมาจึงได้แสดงละครเรื่องแรกทางช่อง 4 เรื่อง "หนามยอกเอาหนามบ่ง" ร่วมกับบุษรา นฤมิตร และ กำธร สุวรรณปิยะศิริ ต่อด้วย "ขุนศึกมหาราช" ซึ่งสร้างชื่อเสียงในบท"ต้อยติ่ง" เด็กสาวจอมแก่นชอบเตะต่อยเหมือนผู้ชาย จนได้รับฉายาว่า"อีหน้างอกหน้ากระดาน" และทำให้ผู้ชมติดภาพของเธอในฐานะนางเอกจอมแก่น นอกจากนี้เธอยังได้ร้องเพลงที่ชื่อว่าต้อยติ่งคู่กับกำธรด้วย จากนั้นพลิกบทบาทเป็นคนเรียบร้อยในเรื่อง"แม่ศรีเรือน, น้ำผึ้งขม" คู่กับสะอาด เปี่ยมพงษ์สานต์ และยังเคยเป็นนางเอกคู่ขวัญกับพิศาล อัครเศรณีในเรื่อง "แววมยุรา, ละอองดาว" เป็นต้น เธอยังมีผลงานละครอื่น ๆ ตามมาหลายเรื่องทางช่อง 4 ช่อง 5 และช่อง 9 ได้แก่ "พันท้ายนรสิงห์, เปาบุ้นจิ้น, น้ำเซาะทราย ฯลฯ"
จากนั้นจึงได้ผันตัวเป็นผู้จัดละครโทรทัศน์และผลิตละครมาหลายเรื่อง ผลงานที่เด่นคือ "ผู้ชนะสิบทิศ" ทางช่อง 9 ต่อมาได้ย้ายไปจัดละครให้กับช่อง 5 ในนามของรัศมีดาวการละคร เริ่มจาก"พล นิกร กินหงวน, ผู้กองยอดรัก, ยอดรักผู้กอง" ต่อด้วย "ทิวาหวาม, เมียหลวง และข้างหลังภาพ" ซึ่งละครทั้งสามเรื่องนี้เธอได้ลงทุนพากองถ่ายไปถ่ายทำถึงต่างประเทศ 
ชีวิตส่วนตัวสมรสแล้วและมีลูกชาย 1 คน ปัจจุบันเป็นที่ปรึกษาด้านจัดงานละคร ทำธุรกิจส่วนตัว และผันตัวมาเป็นครูสอนลีลาศ ผลงานทางละครล่าสุดคือ "หมูแดง" ทางช่อง 3
ผลงานกำกับการแสดง.
ละคร.
<templatestyles src="Col-begin/styles.css"/>
ยูเรเนียม-238

ยูเรเนียม-238 (238U หรือ U-238) เป็นไอโซโทปกัมมันตรังสีของยูเรเนียม ไอโซโทปนี้สามารถพบได้ในธรรมชาติ ยูเรเนียม-238 ใช้เป็นวัสดุตั้งต้นให้แก่พลูโทเนียม-239 สามารถสลายด้วยวิธีการสลายตัวแอลฟา และ การสลายตัวเบต้าสองครั้ง
ไอโซโทป 99.248 % ของยูเรเนียม-238 มีครึ่งชีวิต 1.41#เปลี่ยนทาง วินาที (4.468#เปลี่ยนทาง ปี, หรือ 4.468 พันล้านปี). 
การสลายตัวของยูเรเนียม-238.
ยูเรเนียม-238 เป็นไอโซโทปที่ไม่เสถียรจึงสามารถสลายตัวต่อไปได้ หลังการสลายตัวแล้วจะให้ ทอเรียม-234 หรือ พลูโทเนียม-238ขึ้นอยู่กับรูปแบบของการสลายตัว แล้วก็มีการสลายตัวต่อไปเรื่อยๆ จนไปเป็น ตะกั่ว-206 หรือ ซีเรียม-140
ตารางด้านล่างนี้แสดงการสลายตัวของยูเรเนียม-238 จนไปถึง ตะกั่ว-206
รายการอ้างอิง.
<templatestyles src="Reflist/styles.css" />
ยูเรเนียม-242

ยูเรเนียม-242 (242U หรือ U-242) เป็นไอโซโทปกัมมันตรังสีสุดท้ายของยูเรเนียม มีครึ่งชีวิตประมาณ 17 นาที สามารถสลายตัวด้วยวิธีการสลายตัวเบตา หลังการสลายแล้วจะให้เนปทูเนียม-242 ไอโซโทปนี้ไม่พบในธรรมชาติ ไอโซโทปนี้เกิดจากการสลายตัวของคูเรียม-236
การสลายตัวของยูเรเนียม-242.
ยูเรเนียม-242 คาดว่าจะมาจากการสลายตัวของไอโซโทป ลิเวอร์มอเรียม-290 (290Lv) ยูเรเนียม-242ก็สามารถสลายตัวไปเป็นตะกั่ว-206 หรือ ซีเรียม-140
กระรอกบินเล็กแก้มขาว

กระรอกบินเล็กแก้มขาว  เป็นสัตว์เลี้ยงลูกด้วยนมในกลุ่มฟันแทะชนิดหนึ่ง ที่อยู่ในวงศ์ Sciuridae หรือ กระรอก มีลักษณะพิเศษที่แตกต่างจากกระรอกจำพวกอื่น คือ มีแผ่นหนังลักษณะคล้ายพังผืดที่บริเวณข้างลำตัวตั้งแต่ขาหน้าถึงขาหลัง นั่นคือ เป็นกระรอกบิน
กระรอกบินเล็กแก้มขาว มีขนาดความยาวลำตัวและหัว 17 - 19 เซนติเมตร หางยาว 13 - 17 เซนติเมตร นับเป็นกระรอกบินขนาดกลาง ขนาดใหญ่กว่ากระรอกบินเล็กแก้มแดง ("H. spadiceus") ที่อยู่ในสกุลเดียวกัน ตาค่อนข้างกลมและโต ลักษณะเด่นคือ ขนบริเวณแก้มมีสีขาว ขนหลังสีเทาหรือสีน้ำตาลเข้ม ด้านท้องมีสีขาวครีม ขนหางแบนเรียบสีเทาหรือสีน้ำตาลเข้ม บริเวณแก้มจนถึงหลังใบหูมีสีขาว ส่วนกระรอกบินเล็กเขาสูงจะมีแก้มและกระหม่อมเป็นสีเทา และลำตัวด้านบนกับส่วนหางจะมีสีเทาแกมน้ำตาล แผ่นหนังสำหรับใช้ร่อนมีสีน้ำตาลไหม้ ส่วนลำตัวด้านล่างมีสีขาวแต้มด้วยสีเหลือง และตรงคอหอยจะมีสีออกเหลือง ถิ่นที่อยู่อาศัยส่วนมากอยู่ในป่าดงดิบเขาระดับต่ำ และป่าเบญจพรรณในระดับความสูงไม่เกิน 1,000 เมตรจากระดับน้ำทะเล สามารถพบได้ทั้งในภาคเหนือและภาคตะวันตกของไทย นอกจากนี้แล้วยังพบได้ในประเทศใกล้เคียง เช่น ลาว, กัมพูชา, เวียดนาม เป็นสัตว์ป่าคุ้มครองตามกฎหมายของไทย
วัดศรีสมสนุกบ้านคุย

วัดศรีสมสนุกบ้านคุย ตั้งอยู่ที่ บ้านคุย หมู่ที่ 6 ตำบลสามขา อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2462 
ประวัติ.
ประวัติ.
"วัดศรีสมสนุกบ้านคุย" ตั้งเมื่อ พ.ศ. 2462 ชื่อเดิมคือ วัดบ้านคุย ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2524 เขตวิสุงคามสีมากว้าง 30 เมตร ยาว 30 เมตร ตั้งอยู่ที่ บ้านคุย หมู่ที่ 6 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย 
ที่ดินตั้งวัดมีเนื้อที่ 14 ไร่ 1 งาน 58 ตารางวา อาณาเขต ทิศเหนือ จดโรงเรียน ทิศใต้ จดสาธารณประโยชน์ ทิศตะวันออก จดสาธารณประโยชน์ ทิศตะวันตก จดสาธารณประโยชน์ อาคารเสนาสนะประกอบด้วยอุโบสถ สร้างเมื่อ พ.ศ. 2524 กว้าง 30 เมตร ยาว 30 เมตร ศาลาการเปรียญ สร้างเมื่อ พ.ศ. 2530 กว้าง 13 เมตร ยาว 24 เมตร เป็นอาคารไม้ชั้นเดียว กุฎิสงฆ์ 1 หลัง เป็นอาคารไม้ 1 หลัง สร้างเมื่อ พ.ศ. 2516
วัดศรีสมสนุกบ้านคุย ตั้งเมื่อ พ.ศ. 2462 ชื่อเดิมคือ วัดบ้านคุย โดยมีนายโคตร ศรีเมือง และนายพรม โคตะสิงห์ เป็นผู้นำชาวบ้านในการสร้างวัด ขึ้นจนถึงปัจจุบันนี้ การบริหารการปกครอง มีเจ้าอาวาสเท่าที่ทราบนาม คือ พระสิงห์ สุจิตฺโต การบริหารการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2496 นอกจากนี้มีศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2474
วัดศรีบูรพา

วัดศรีบูรพา ตั้งอยู่ที่ บ้านนาขาม หมู่ที่ 2 ตำบลนาขาม อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2478
ประวัติ.
ประวัติ.
วัดศรีบูรพาตั้งเมื่อ พ.ศ. 2478 ตั้งอยู่ที่ บ้านนาขาม หมู่ที่ 2 ตำบลนาขาม อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย 
ที่ดินตั้งวัดเนื้อที่ 8 ไร่ 
วัดศรีบูรพา ตั้งเมื่อ พ.ศ 2478